CELEX: 62012CB0415
Language: et
Date: 2013-06-13 00:00:00
Title: Kohtuasi C-415/12: Euroopa Kohtu (üheksas koda) 13. juuni 2013 . aasta määrus (Arbeitsgericht Nienburgi eelotsusetaotlus, Saksamaa) — Bianca Brandes versus Land Niedersachsen (Sotsiaalpoliitika — Direktiiv 2003/88/EÜ — Õigus tasulisele põhipuhkusele — Osalist tööaega käsitlev raamkokkulepe — Täistööajaga töötaja, kellel ei olnud võimalik kasutada tasulist põhipuhkust selleks ettenähtud ajavahemikul — Töötaja üleminek osalisele tööajale — Siseriiklik õigusnorm või tava, mis näeb ette eelnevalt väljateenitud puhkusepäevade arvu vähendamise pro rata nädalase tööpäevade arvuga osalise tööajaga töötamisel)

3.8.2013   
            
            
               ET
            
            
               Euroopa Liidu Teataja
            
            
               C 225/50
            
         Euroopa Kohtu (üheksas koda) 13. juuni 2013. aasta määrus (Arbeitsgericht Nienburgi eelotsusetaotlus, Saksamaa) — Bianca Brandes versus Land Niedersachsen
   (Kohtuasi C-415/12) (1)
   
   (Sotsiaalpoliitika - Direktiiv 2003/88/EÜ - Õigus tasulisele põhipuhkusele - Osalist tööaega käsitlev raamkokkulepe - Täistööajaga töötaja, kellel ei olnud võimalik kasutada tasulist põhipuhkust selleks ettenähtud ajavahemikul - Töötaja üleminek osalisele tööajale - Siseriiklik õigusnorm või tava, mis näeb ette eelnevalt väljateenitud puhkusepäevade arvu vähendamise pro rata nädalase tööpäevade arvuga osalise tööajaga töötamisel)
   2013/C 225/89
   Kohtumenetluse keel: saksa
   
      Eelotsusetaotluse esitanud kohus
   
   Arbeitsgericht Nienburg
   
      Põhikohtuasja menetluse pooled
   
   
      Hageja: Bianca Brandes
   
      Kostja: Land Niedersachsen
   
      Ese
   
   Eelotsusetaotlus — Arbeitsgericht Nienburg — Nõukogu 15. detsembri 1997. aasta direktiivi 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (EÜT 1998, L 14, lk 9; ELT eriväljaanne 05/03, lk 267) (muudetud nõukogu 7. aprilli 1998. aasta direktiiviga 98/23/EÜ (EÜT L 131, lk 10; ELT eriväljaanne 05/03, lk 278)) lisas sisalduva osalist tööaega käsitleva raamkokkuleppe klausli 4 punktide 1 ja 2 tõlgendamine — Töötaja, kes läheb täistööajalt üle osalisele tööajale — Liikmesriigi õigusnormid, mille kohaselt võib sellisel juhul ümber arvestada täistööajaga töötatud aja eest saadud, kuid veel kasutamata iga-aastase puhkuse nõude selliselt, et sellega kaasneb puhkusepäevade arvu vähenemine
   
      Resolutsioon
   
   Asjakohast liidu õigust, nimelt Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 ja nõukogu 15. detsembri 1997. aasta direktiivi 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (muudetud nõukogu 7. aprilli 1998. aasta direktiiviga 98/23/EÜ) lisas sisalduvat 6. juunil 1997 sõlmitud osalist tööaega käsitleva raamkokkuleppe klausli 4 punkti 2 tuleb tõlgendada nii, et sellega on vastuolus sellised siseriiklikud õigusnormid või tava nagu põhikohtuasjas, mille kohaselt vähendatakse töötaja osalisele tööajale üleminekul proportsionaalselt kasutamata jäänud põhipuhkuse päevade arvu — mida täistööajaga töötaja ei saanud kasutada selleks ettenähtud ajavahemikul — vastavalt enne ja pärast osalisele tööajale üleminekut nädalas töötatud päevade arvu erinevusele.
   
      (1)  ELT C 366, 24.11.2012.